Valke slaan toe op Gupta-vennoot, voormalige staatsamptenare   Ajay en Atul Gupta. (Foto: ANA) Die Nasionale Vervolgingsgesag (NVG) se ondersoekdirektoraat het Woensdag bevestig dat ’n hoëprofiel sakeman en vennoot van die berugte Gupta-broers saam met drie voormalige amptenare van die departement van landbou in die Vrystaat in hegtenis geneem is. “Die groep is onderskeidelik in Vrystaat, Gauteng en Mpumalanga gearresteer en sal Donderdag om 09:00 in die landdroshof in Bloemfontein verskyn,” sê Sindisiwe Seboka, NVG-woordvoerder. “Die inhegtenisneming van ’n vyfde verdagte sal binnekort volg.” Volgens Seboka is die arrestasies in samewerking met die Valke uitgevoer. Die Zondo- kommissie van ondersoek bekyk tans verskeie hoëprofiel korrupsiesake waarby die Gupta-broers glo betrokke was.